Komission asetus (EY) N:o 2898/95, annettu 15 päivänä joulukuuta 1995, banaanialan laatuvaatimusten noudattamisen valvontaan liittyvistä säännöksistä



Virallinen lehti nro L 304 , 16/12/1995 s. 0017 - 0021



KOMISSION ASETUS (EY) N:o 2898/95, annettu 15 päivänä joulukuuta 1995, banaanialan laatuvaatimusten noudattamisen valvontaan liittyvistä säännöksistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 4 artiklan, sekä katsoo, että asetuksen (ETY) N:o 404/93 2-4 artiklan soveltamiseksi komission asetuksessa (EY) N:o 2257/94 (3) säädetään tuoreina kuluttajille toimitettavien banaanien yhteisistä laatuvaatimuksista; mainittuja laatuvaatimuksia sovelletaan kolmansista maista tuotuihin banaaneihin vapaaseen vaihdantaan luovutettaessa, yhteisöstä peräisin oleviin banaaneihin niitä purettaessa ensimmäisessä yhteisön satamassa ja yhteisön tuotantoalueella kaupan pidettyihin banaaneihin pakkausvarastosta pois siirrettäessä, olisi säädettävä toimenpiteistä vaatimusten yhdenmukaiseksi soveltamiseksi erityisesti vaatimustenmukaisuustarkastuksissa, hyvin helposti pilaantuvan tuotteen ominaisuudet ja kaupassa käytetyt kaupanpitotavat ja valvontakäytännöt huomioon ottaen olisi säädettävä, että vaatimustenmukaisuustarkastus suoritetaan periaatteessa siinä vaiheessa, jossa vaatimuksia sovelletaan asetuksen (EY) N:o 2257/94 1 artiklan 2 kohdan mukaisesti, kyseisessä vaiheessa tarkastuksessa hyväksyttyä tuotetta on pidettävä vaatimusten mukaisena; tämä arviointi suoritetaan, jollei myöhemmissä vaiheissa aina kypsyttämispaikkaan asti tehdyistä pistotarkastuksista muuta johdu, vaatimustenmukaisuustarkastusta ei pidä tehdä systemaattisesti vaan tarkastamalla pistokokeella sattumanvaraisesti otettu kokonaisnäyte toimivaltaisen elimen valitsemasta ja edustavaksi arvioimasta erästä; tästä syystä tarkastuksen suorittamiseksi olisi sovellettava tuoreiden hedelmien ja vihannesten laatutarkastuksesta 29 päivänä heinäkuuta 1992 annetun komission asetuksen (ETY) N:o 2251/92 (4), sellaisena kuin se on viimeksi muutettuna asetuksella (EY) N:o 3148/94 (5), aiheellisia säännöksiä ottaen huomioon tämän alan käytännön ja siitä saadun kokemuksen, banaanikauppa on erittäin kilpailtua; kyseiset toimijat ovat itse ottaneet käyttöön tarkkoja valvontamenettelyjä; tämän vuoksi olisi vapautettava säädetyssä vaiheessa tarkastuksesta ne toimijat, joilla on soveltuvat takuut henkilöstön ja käsittelylaitteiden osalta ja jotka voivat taata yhteisössä kaupan pitämiensä banaanien laatuvaatimusten mukaisuuden; jäsenvaltion, jonka alueella tarkastus on periaatteessa suoritettava, on annettava tämä vapautus; tämä vapautus on kuitenkin peruutettava, jos sille asetettuja vaatimuksia tai edellytyksiä ei noudateta, tarkastusten tekeminen edellyttää, että kyseiset toimijat toimittavat tiedot toimivaltaisille elimille, tarkastuksen yhteydessä annettavan vaatimustenmukaisuustodistuksen ei tule olla liitettynä banaaneihin kaupan pidon loppuvaiheeseen asti, vaan se toimii todistuksena banaanien vaatimustenmukaisuudesta kypsyttämispaikkavaiheeseen asti vaatimusten soveltamisalan mukaisesti ja esitetään toimivaltaisten viranomaisten pyynnöstä; lisäksi olisi palautettava mieliin, että banaaneja, jotka eivät ole asetuksessa (EY) N:o 2257/94 vahvistettujen vaatimusten mukaisia, ei voida tarkoittaa tuoreina kulutettaviksi yhteisössä, ja banaanin hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Jäsenvaltioiden on tarkastettava asetuksessa (EY) N:o 2257/94 säädetty CN-koodiin ex 0803 kuuluvien tuoreina kuluttajille toimitettaviksi tarkoitettujen banaanien laatuvaatimusten mukaisuus tämän asetuksen säännösten mukaisesti. 2 artikla Yhteisössä tuotettujen banaanien laatuvaatimusten mukaisuus tarkastetaan, ennen kuin ne lastataan kuljetusvälineeseen tuoreina kaupan pidettäviksi. Mainittu tarkastus voidaan tehdä pakkauspaikalla. Tuotantoalueen ulkopuolella kaupan pidettävät banaanit on tarkastettava pistokokeilla lastin ensimmäisen muualla yhteisössä tapahtuvan purkamisen yhteydessä. Edellisissä alakohdissa tarkoitetut tarkastukset suoritetaan, jollei 7 artiklan soveltamisesta muuta johdu. 3 artikla Kolmansista maista tuotujen banaanien laatuvaatimusten mukaisuus tarkastetaan ennen niiden vapaaseen vaihdantaan luovuttamista jäsenvaltiossa, jossa tavara ensiksi puretaan yhteisön alueella, jollei 7 artiklan soveltamisesta muuta johdu. 4 artikla 1. Vaatimustenmukaisuustarkastus suoritetaan asetuksen (ETY) N:o 2251/92 2 ja 3 artiklan säännösten mukaisesti, ei kuitenkaan 3 artiklan 7 kohdan mukaisesti. 2. Niille tuotteille, joille ei teknisistä syistä voida tehdä vaatimustenmukaisuustarkastusta lastin ensimmäisen purkamisen yhteydessä, tarkastus tehdään myöhemmin, viimeistään kypsyttämispaikkaan saavuttaessa; kolmansista maista tuotujen tuotteiden tarkastus on tehtävä aina ennen vapaaseen vaihdantaan luovuttamista. 3. Vaatimustenmukaisuustarkastuksen jälkeen annetaan liitteen I mukaan laadittu tarkastustodistus niille tuotteille, joiden vaatimustenmukaisuus on todettu. Kolmansista maista peräisin oleville banaaneille annettu tarkastustodistus on esitettävä tulliviranomaisille näiden tuotteiden vapaaseen vaihdantaan luovuttamiseksi yhteisössä. 4. Jos vaatimustenmukaisuutta ei ole todettu, sovelletaan asetuksen (ETY) N:o 2251/92 3 artiklan 9 kohdan ja sitä seuraavien kohtien säännöksiä. 5. Jos toimivaltainen viranomainen ei ole suorittanut tiettyjen tavaroiden tarkastusta, sen on leimattava 5 artiklassa säädetty tiedonanto tai ilmoitettava asiasta tulliviranomaisille maahantuotujen tuotteiden osalta muulla tavoin. 6. Toimijan on annettava tämän asetuksen mukaisesti käyttöön kaikki toimivaltaisen viranomaisen tarkastusten suorittamiseen tarvittavat välineet. 5 artikla Asianomaisen toimijan tai tämän edustajan, joille ei myönnetä 7 artiklassa säädettyä vapautusta, on hyvissä ajoin ilmoitettava toimivaltaiselle elimelle kaikki erien tunnistamiseen tarvittavat tiedot ja tarkat tiedot erityisesti yhteisössä kasvatettujen banaanien pakkaus- ja huolintapaikoista ja päivämääristä, kolmansista maista tai yhteisön tuottaja-alueilta lähtöisin olevien banaanien odotetuista purkauspaikoista ja -päivistä sekä banaanien, joita ei voida tarkastaa lastin ensimmäisen yhteisössä purkamisen yhteydessä, toimittamisesta kypsyttämispaikkoihin. 6 artikla 1. Kansallisten toimivaltaisten viranomaisten osoittamat yksiköt tai elimet tekevät vaatimustenmukaisuustarkastukset. Näiden on taattava, että niillä on tarkastusten suorittamiseksi erityisesti asianmukaiset laitteet, koulutus ja kokemus. 2. Kansalliset toimivaltaiset viranomaiset voivat antaa tarkastukset sellaisten tähän tarkoitukseen hyväksyttyjen yksityisten elinten suoritettaviksi, joilla on käytettävissään a) toimivaltaisten viranomaisten hyväksymän koulutuksen saaneita tarkastajia, b) tarkastuksen vaatimien tutkimusten jälkeen ja määritysten tekemiseen tarvittavat välineet ja laitteet, c) tietojen toimittamiseen sopivat laitteet. 3. Toimivaltainen viranomainen tarkastaa säännöllisesti tarkastusten teon ja tehokkuuden. Se peruuttaa hyväksynnän havaitessaan poikkeavuuksia tai epäsäännönmukaisuuksia, jotka uhkaavat tarkastusten moitteetonta toimintaa, tai jos vaadittuja edellytyksiä ei enää täytetä. 7 artikla 1. Toimijat, jotka pitävät kaupan yhteisössä korjattuja banaaneja tai kolmansista maista tuotuja banaaneja, eivät ole velvollisia käymään läpi laatuvaatimustenmukaisuustarkastuksia 2 ja 3 artiklassa säädetyissä vaiheissa, jos a) niillä on palveluksessaan henkilökuntaa, jolla on laatuvaatimusten tuntemusta ja kokemusta käsittelylaitteista ja tarkastuslaitteista, b) ne pitävät kirjaa tekemistään toimista ja c) ne esittävät takeet niiden kaupan pitämien banaanien vaatimusten mukaisesta tasosta. Tarkastuksista vapautetut toimijat saavat liitteen II mallin mukaan laaditun vapautustodistuksen. 2. Vapautuksen tarkastustoimenpiteistä myöntävät kyseessä olevan toimijan pyynnöstä yhteisön tuottaja-alueella kaupan pidettäviä banaaneita tuottavan jäsenvaltion tai sen jäsenvaltion, jonka alueella muualla yhteisössä kaupan pidettävät yhteisön banaanit ja kolmansista maista tuodut banaanit puretaan, kansallisten toimivaltaisten viranomaisten osoittamat tarkastuselimet tai tarkastusyksiköt. Vapautus voidaan myöntää enintään kolmeksi vuodeksi ja se voidaan uusia. Vapautus on voimassa kaikkialla yhteisössä niiden tuotteiden osalta, jotka on purettu vapautuksen myöntäneessä jäsenvaltiossa. Nämä elimet tai yksiköt peruuttavat vapautuksen, jos ne havaitsevat poikkeavuuksia tai epäsäännönmukaisuuksia, jotka asettavat banaanien vaatimustenmukaisuuden kyseenalaiseksi, tai jos 1 kohdassa määriteltyjä edellytyksiä ei enää täytetä. Vapautus perutaan väliaikaisesti tai lopullisesti sen mukaan, kuinka vakavia havaitut puutteet ovat. Jäsenvaltiot laativat rekisterin tarkastuksista vapautetuista toimijoista, antavat näille toimijoille rekisteröintinumeron ja suorittavat kyseisten tietojen toimittamiseen tarvittavat toimenpiteet. 3. Jäsenvaltioiden toimivaltaiset yksiköt tai elimet tarkistavat säännöllisesti 1 kohdassa tarkoitettujen toimijoiden kaupan pitämien banaanien laadun sekä 1 kohdassa säädettyjen edellytysten noudattamisen. Vapautuksen saaneiden toimijoiden on myös annettava käyttöön kaikki tarkastusten moitteettomaan suorittamiseen tarvittavat välineet. Ne toimittavat komissiolle luettelon toimijoista, joilla on tässä artiklassa säädetty vapautus, sekä tapauksista, joissa tämä vapautus peruutetaan. 8 artikla Tämän asetuksen säännösten täytäntöönpano ei rajoita ilmoittamattomien myöhemmässä vaiheessa, viimeistään kypsyttämispaikalla, tehtävien pistotarkastusten suorittamista. 9 artikla Tämä asetus tulee voimaan 1 päivänä huhtikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 47, 25.2.1993, s. 1 (2) EYVL N:o L 349, 31.12.1994, s. 105 (3) EYVL N:o L 245, 20.9.1994, s. 6 (4) EYVL N:o L 219, 4.8.1992, s. 9 (5) EYVL N:o L 332, 22.12.1994, s. 28 LIITE I >VIITTAUS FILMIIN> LIITE II Todistus laatuvaatimusten noudattamista banaanialalla koskevasta tarkastuksesta vapauttamisesta >KAAVION ALKU> Vapautettu toimija: (nimi, toiminimi, osoite) Toimivaltaisen tarkastuselimen tai -yksikön antama rekisteröintinumero: Toimivaltainen elin tai yksikkö: (nimi, osoite) Todistuksen myöntämispäivä: Vapautuksen voimassaoloaika: Toimivaltaisen elimen tai yksikön allekirjoitus ja/tai leima: >KAAVION LOOPU>